ЂОГО ГОЈКО

А

кадемик Гојко Ђого рођен је 21. сеп­тем­б­ра 1940. у Влаховићимa код Љу­би­ња, у Хер­це­говини. Основну школу похађао је у род­ном мје­сту, а гимназију у Стоцу. Општу књи­жев­ност са те­­о­ри­јом књижевности на Филолошком фак­ултету у Бео­гра­ду дипломирао је 1964. год. Око двије го­дине је ра­дио као новинар у ревији „Дуга”, по­том као уред­ник књижевне и издавачке дје­лат­нос­ти у До­му ом­ла­дине Београда. Уређивао је еди­ци­ју ДОБ и во­дио књижевне трибине. Неко вријеме био је ди­рек­тор Издавачко-књижарске агенције „Тач­ка“. Био је један од оснивача и уредник лис­то­ва *Књи­­жев­на реч* и *Демократија*.

Послије хапшења и судског процеса 1981. год, због књиге *Вунена вре­ме­на*, Ок­ружни суд у Београду осудио га је на двије године затвора. Врховни суд Срб­ије смањио му је казну на годину дана, коју је једним дијелом из­др­жао. Иа­ко је судском одлуком враћен на посао, неколико година није могао об­­јављивати нити јавно наступати.

Пише поезију, есеје, књижевнотеоријске и критичке текстове.

Објавио је, у више издања, књиге пјесама: *Туга пингвина,* Видици, Бео­град, 1967; *Модрица,* Матица српска, Нови Сад, 1974; *Кукута,* Рад, Народна књига, БИГЗ, Београд, 1977, 1978; *Вунена времена,* Просвета, Београд, 1981*,* Наша реч, Лондон, 1981, 1982, СКЗ, БИГЗ, Београд, 1992, 1994; *Изабране и но­ве песме,* Филип Вишњић, Београд, 1986, 1987, 1990;  *Црно руно,* Про­с­ве­та, Београд,2002*; Вунена времена са Оптужницом и Одбраном на су­ду,* Бео­град­ска књига, Београд,2005; *Кукутин врт,* изабране и нове песме, Гра­фо­марк, Лакташи, 2009; *Вунена времена, процес и коментари, 1–2,* Служ­бени глас­ник, Београд, 2011, и књигу есеја *Поезија као апокриф*,Завод за уџ­бе­ни­ке, Београд,2008.

Завод за уџбенике и наставна средства из Источног Сарајева об­­јавио је 2006. године *Дела* *Гојка Ђога у* четири књиге: *Песме, Есеји, По­пуд­бина, Од­бра­на поезије.*

Песме и есеји преведени су му на петнаестак језика: енглески, француски, ње­мачки, руски, шпански, румунски, пољски, чешки, словачки, шведски, ма­ђар­ски, турски, албански, македонски, словеначки...

Добио је књижевне награде: Награда Удружених издавача (Рад, Народна књи­га, БИГЗ) за књигу године (1977), Милан Ракић (2002), Бранко Миљ­ко­вић (2002), Лаза Костић (2003), Петровдански вијенац (2007), Велика Баз­јаш­ка повеља (2010), Огледало српско (2010) и Жичка хрисовуља (2012).

О Ђоговој поезији објављен је зборник радова *Гојко Ђого, песник* – уре­дио Драган Хамовић – Народна библиотека „Стефан Прововенчани”, Кра­љево, 2013, и књига докумената *Случај Гојко Ђого, документи,* коју јепри­ре­дио Драган Антић, Запис, Београд, 1982 (књига је забрањена).

Био је члан првог Сената Републике Српске.

Одликован је Орденом Његоша првог реда.

Члан је Српског ПЕН-а.